वैस्ट क्षेत्र से विधायक सुशील रिंकू ने आज कांगे्रसी नेता मेजर सिंह व अन्य को साथ लेकर निगम कमिश्नर दीपर्व लाकड़ा से मुलाकात की। इस दौरान एन.ओ.सी. पालिसी पर विस्तार से चर्चा हुई। विधायक रिंकू ने कमिश्रर से कहा कि प्रापर्टी कारोबारियों को सरल प्रक्रिया के माध्यम से एन.ओ.सी. जारी करने के प्रबंध किए जाएं और इसके लिए एरिया के ए.टी.पी. को पावर डैलीगेट की जाए ताकि एन.ओ.सी. की प्रक्रिया ज्यादा अधिकारियों के चक्कर में पड़ कर परेशानी का सबब न बन जाए। विधायक रिंकू ने कमिश्नर से निगम के राजस्व की प्रक्रिया को भी तेज करने को कहा ताकि विकास को गति दी जा सके। विधायक रिंकू ने बताया कि इस समय पैसों की तंगी के कारण निगम रिपेयर के छोटे-छोटे काम भी नहीं करवा पा रहा। कमिश्नर से मिलने के बाद विधायक रिंकू ने डिप्टी मेयर हरसिमरनजीत सिंह बंटी के आफिस में जाकर उनसे कई मामलों पर चर्चा की।